Australiese rugbybaas tree uit | Nuus24
Brisbane – John O’Neill, uitvoerende hoof van die Australiese Rugbyunie (Aru), gaan 31 Oktober sy pos verlaat om besigheidsverpligtinge buite rugby na te streef.O’Neill was uitvoerende hoof van Aru tussen 1995 en 2003 en het toe die tuig neergelê ná die suksesvolle 2003 Wêreldbeker in Australië. Hy was toe vir drie jaar die hoof van die sokker-federasie van Australië waarna hy in 2007 sy terugkeer tot Aru gemaak het, het Keo.co.za berig.Hy sou aanvanklik eers ná die Britse en Ierse Leeus-toer in 2013 aftree. “John se verpligtinge buite rugby het onverwags en aansienlik gegroei ná hy as voorsitter van die maatskappy Echo Entertainment verkies is,” het Michael Hawker, Aru se voorsitter, gesê. “John het voorheen aangedui dat hy volgende jaar aan die einde van sy kontrak gaan aftree, maar sy besluit is heel logies vir hom en Aru.”Vir die jongste sportnuus volg Nuus24Sport op Twitter. Lees meer oor: john o'neill | australië | rugby VOLGENDE OP NUUS24X